เหรียญ 2 บาท

เหรียญ 2 บาท เป็นเหรียญของสกุลเงินบาท ที่ใช้ในประเทศไทย
เหรียญกษาปณ์หมุนเวียนชนิดราคา 2 บาทชุดปัจจุบันมีด้านหน้าเป็นภาพพระบรมรูปพระบาทสมเด็จพระวชิรเกล้าเจ้าอยู่หัว ด้านหลังเป็นอักษรพระปรมาภิไธย วปร ภายใต้พระมหาพิชัยมงกุฎ ประกาศออกใช้เมื่อวันที่ 6 เมษายน พ.ศ. 2561
==เหรียญกษาปณ์หมุนเวียน 2 บาท==
===เหรียญกษาปณ์หมุนเวียน รัชกาลที่ 9 พ.ศ. 2548-2550===
เหรียญกษาปณ์หมุนเวียนราคา 2 บาท รุ่นนี้ ด้านหน้าเป็นภาพพระบรมรูปพระบาทสมเด็จพระเจ้าอยู่หัวภูมิพลอดุลยเดช ด้านหลังเป็นภาพของพระบรมบรรพต วัดสระเกศ ราชวรมหาวิหาร ประกาศออกใช้เป็นครั้งแรกเมื่อวันที่ 15 กันยายน พ.ศ. 2548
==== ลวดลาย ====
ด้านหน้า: พระบรมรูปพระบาทสมเด็จพระปรมินทรมหาภูมิพลอดุลยเดช ทรงเครื่องบรมขัตติยราชภูษิตาภรณ์ และฉลองพระองค์ครุย ภายในวงขอบเหรียญด้านซ้ายมีข้อความ "ภูมิพลอดุลยเดช" ด้านขวามีข้อความ "รัชกาลที่ ๙" และริมขอบเหรียญโดยรอบประดับด้วยจุดไข่ปลา
ด้านหลัง: รูปพระบรมบรรพตวัดสระเกศราชวรมหาวิหาร กรุงเทพมหานคร ภายในวงขอบเหรียญเบื้องบนด้านซ้ายมีข้อความ "ประเทศไทย" ด้านขวามีเลขปีพุทธศักราชที่จัดทำเหรียญ เบื้องล่างมีเลขไทยและเลขอารบิก บอกราคาว่า "๒ บาท 2" และริมขอบเหรียญโดยรอบประดับด้วยจุดไข่ปลา
==== รายละเอียด ====
ชนิด: เหรียญกษาปณ์โลหะสีขาว (นิกเกิลชุบไส้เหล็ก)
ลักษณะ: เหรียญกลม วงขอบนอกเฟืองจักรสลับเรียบ สีเงิน
น้ำหนัก: 4.40 กรัม
เส้นผ่านศูนย์กลาง: 21.75 มิลลิเมตร
ส่วนประกอบ: นิกเกิล 99 % ไส้เหล็ก 99 %
ประกาศใช้: 15 กันยายน พ.ศ. 2548
ผู้ออกแบบ
* ด้านหน้า: นางพุทธชาติ อรุณเวช
* ด้านหลัง: นายไชยยศ สุนทราภา
==== จำนวนการผลิต ====
===เหรียญกษาปณ์หมุนเวียน รัชกาลที่ 9 พ.ศ. 2551-2560===
ในปี พ.ศ. 2551 ได้มีการนำเหรียญกษาปณ์ 2 บาท รูปแบบใหม่ออกใช้ โดยเปลี่ยนวัสดุจากนิกเกิลบริสุทธิ์เคลือบเหล็กชนิดคาร์บอนต่ำมาเป็นอลูมิเนียมบรอนซ์ เพื่อป้องกันการปลอมแปลงและให้ประชาชนสามารถแยกความแตกต่างระหว่างเหรียญ 1 บาท และเหรียญ 2 บาทได้ง่ายขึ้น และปรับปรุงภาพด้านหน้าเหรียญซึ่งเป็นภาพพระบรมรูปพระบาทสมเด็จพระปรมินทรมหาภูมิพลอดุลยเดช ให้มีพระชนมายุใกล้เคียงปัจจุบันมากขึ้น
การเปลี่ยนแปลงดังกล่าวในระยะเริ่มแรกไม่เป็นที่รับรู้ของประชาชนมากนัก และเหรียญแบบใหม่นี้ยังไม่สามารถใช้กับตู้หยอดเหรียญโดยทั่วไปได้ ทำให้เกิดกระแสข่าวว่าอาจเป็นเหรียญปลอม
เหรียญกษาปณ์หมุนเวียนชุดนี้ถูกใช้จนสิ้นสุดรัชกาลพระบาทสมเด็จพระปรมินทรมหาภูมิพลอดุลยเดช ในปี พ.ศ. 2560 และถือเป็นเหรียญกษาปณ์หมุนเวียนชุดสุดท้ายในรัชกาลที่ 9
==== ลวดลาย ====
ด้านหน้า: พระบรมรูปพระบาทสมเด็จพระปรมินทรมหาภูมิพลอดุลยเดช ทรงฉลองพระองค์เครื่องแบบเต็มยศจอมทัพ ฉลองพระองค์ครุยมหาจักรีบรมราชวงศ์ ทรงเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์และสายสร้อยจุลจอมเกล้า ภายในวงขอบเหรียญด้านซ้ายมีข้อความ "ภูมิพลอดุลยเดช" ด้านขวามีข้อความ "รัชกาลที่ ๙" และริมขอบเหรียญโดยรอบประดับด้วยจุดไข่ปลา
ด้านหลัง: รูปพระบรมบรรพตวัดสระเกศราชวรมหาวิหาร กรุงเทพมหานคร ภายในวงขอบเหรียญเบื้องบนด้านซ้ายมีข้อความ "ประเทศไทย" ด้านขวามีปีพุทธศักราชที่จัดทำเหรียญ เบื้องล่างมีเลขไทยและเลขอารบิก บอกราคาว่า "๒ บาท 2" และริมขอบเหรียญโดยรอบประดับด้วยจุดไข่ปลา
==== รายละเอียด ====
ชนิด: เหรียญกษาปณ์โลหะสีทอง (อลูมิเนียมบรอนซ์)
ลักษณะ: เหรียญกลม วงขอบนอกเฟืองจักรสลับเรียบ สีทอง
น้ำหนัก: 4 กรัม
เส้นผ่านศูนย์กลาง: 21.75 มิลลิเมตร
ส่วนประกอบ: ทองแดง 92%, อลูมิเนียม 6%, นิกเกิล 2%
ประกาศใช้: 5 กุมภาพันธ์ พ.ศ. 2551
ผู้ออกแบบ
* ด้านหน้า: นายวุฒิชัย แสงเงิน
* ด้านหลัง: นายไชยยศ สุนทราภา
=== จำนวนการผลิต ===
===เหรียญกษาปณ์หมุนเวียน รัชกาลที่ 10 พ.ศ. 2561-ปัจจุบัน===
ในปี พ.ศ. 2561 กรมธนารักษ์ได้ปรับเปลี่ยนลวดลายบนเหรียญทุกชนิดราคา เนื่องจากได้ผลัดแผ่นดินเข้าสู่รัชกาลใหม่ โดยได้ผลิตเพื่อนำออกจ่ายแลกในระบบเศรษฐกิจตั้งแต่วันที่ 6 เมษายน พ.ศ. 2561 เป็นต้นมา
เหรียญกษาปณ์หมุนเวียนชุดนี้ ถือเป็นเหรียญกษาปณ์หมุนเวียนชุดแรกในรัชกาลที่ 10
ในปัจจุบัน เหรียญกษาปณ์ชุดนี้ยังสามารถใช้ควบคู่กับเหรียญกษาปณ์หมุนเวียนสมัยรัชกาลที่ 9 ได้
==== ลวดลาย ====
ด้านหน้า: กลางเหรียญมีพระบรมรูปพระบาทสมเด็จพระวชิรเกล้าเจ้าอยู่หัว ทรงฉลองพระองค์เต็มยศทหารมหาดเล็กรักษาพระองค์ ฉลองพระองค์ครุยมหาจักรีบรมราชวงศ์ ทรงเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์และสายสร้อยจุลจอมเกล้า ชิดวงของเหรียญด้านซ้ายมีข้อความ "มหาวชิราลงกรณ" ด้านขวามีข้อความ "รัชกาลที่ ๑๐" และริมขอบเหรียญโดยรอบประดับด้วยจุดไข่ปลา
ด้านหลัง: กลางเหรียญมีเลข ๑๐ อุณาโลมและอักษรพระปรมาภิไธย วปร ภายใต้พระมหาพิชัยมงกุฎเปล่งรัศมี เบื้องบนมีข้อความ "ประเทศไทย" และปีพุทธศักราชที่จัดทำเหรียญ เบื้องล่างมีข้อความบอกราคาว่า "๒ บาท 2" และริมขอบเหรียญโดยรอบประดับด้วยจุดไข่ปลา
==== รายละเอียด ====
ชนิด: เหรียญกษาปณ์โลหะสีทอง (อลูมิเนียมบรอนซ์)
ลักษณะ: เหรียญกลม วงขอบนอกเฟืองจักรสลับเรียบ สีทอง
น้ำหนัก: 4 กรัม
เส้นผ่านศูนย์กลาง: 21.75 มิลลิเมตร
ส่วนประกอบ: ทองแดง 92%, อลูมิเนียม 6%, นิกเกิล 2%
ประกาศใช้: 6 เมษายน พ.ศ. 2561
ผู้ออกแบบ
* ด้านหน้า: นายไชยยศ สุนทราภา
* ด้านหลัง: นายไชยยศ สุนทราภา
=== จำนวนการผลิต ===
== เหรียญกษาปณ์ที่ระลึก 2 บาท ==
พ.ศ. 2522
* เหรียญกษาปณ์ที่ระลึกในวโรกาสที่สมเด็จพระเจ้าลูกยาเธอ เจ้าฟ้าจุฬาภรณวลัยลักษณ์ทรงสำเร็จการศึกษา ได้รับปริญญาวิทยาศาสตร์บัณฑิตจากมหาวิทยาลัยเกษตรศาสตร์
พ.ศ. 2528
* เหรียญกษาปณ์ที่ระลึกเนื่องในปีเยาวชนสากล
* เหรียญกษาปณ์ที่ระลึกการแข่งขันกีฬาซีเกมส์ ครั้งที่ 13
พ.ศ. 2529
* เหรียญกษาปณ์ที่ระลึกเนื่องในงานปีต้นไม้แห่งชาติ
* เหรียญกษาปณ์ที่ระลึกปีสันติภาพสากล
* เหรียญกษาปณ์ที่ระลึกเนื่องในมหามงคลสมัยพระราชพิธีรัชมังคลาภิเษก พระบาทสมเด็จพระปรมินทรมหาภูมิพลอดุลยเดช
* เหรียญกษาปณ์ที่ระลึกเนื่องในพระราชพิธีมหามงคลเฉลิมพระชนมพรรษา 5 รอบ พระบาทสมเด็จพระปรมินทรมหาภูมิพลอดุลยเดช
พ.ศ. 2530
* เหรียญกษาปณ์ที่ระลึกเฉลิมพระเกียรติสมเด็จเจ้าฟ้านักวิจัย
* เหรียญกษาปณ์ที่ระลึกเนื่องในโอกาสครบ 100 ปี โรงเรียนนายร้อยตำรวจ
พ.ศ. 2531
* เหรียญกษาปณ์ที่ระลึกเนื่องในโอกาสครบ 72 ปี แห่งการสถาปนาการสหกรณ์แห่งชาติ
* เหรียญกษาปณ์ที่ระลึกเนื่องในโอกาสครบ 100 ปี โรงพยาบาลศิริราช
* เหรียญกษาปณ์ที่ระลึกเนื่องในวโรกาสที่สมเด็จพระบรมโอรสาธิราชเจ้าฟ้ามหาวชิราลงกรณ สยามมกุฎราชกุมาร มีพระชนมายุ 36 พรรษา
พ.ศ. 2532
* เหรียญกษาปณ์ที่ระลึกเนื่องในโอกาสครบ 72 ปี แห่งการสถาปนาจุฬาลงกรณ์มหาวิทยาลัย
พ.ศ. 2533
* เหรียญกษาปณ์ที่ระลึกเนื่องในโอกาสครบ 100 ปี แห่งการสถาปนาศิริราชแพทยากร
* เหรียญกษาปณ์ที่ระลึกเนื่องในวโรกาสฉลองพระชนมายุ 90 พรรษา สมเด็จพระศรีนครินทราบรมราชชนนี
* เหรียญกษาปณ์ที่ระลึกเนื่องในโอกาสครบ 100 ปี กรมบัญชีกลาง
พ.ศ. 2534
* เหรียญกษาปณ์ที่ระลึกเนื่องในวโรกาสที่สมเด็จพระเทพรัตนสุดาฯ สยามบรมราชกุมารี มีพระชนมายุ 36 พรรษา
* เหรียญกษาปณ์ที่ระลึกเนื่องในโอกาสครบ 80 ปี ของการกำเนิดลูกเสือไทย
* เหรียญกษาปณ์ที่ระลึกเนื่องในโอกาสครบ 100 ปี แห่งวันพระราชสมภพสมเด็จพระมหิตลาธิเบศร อดุลยเดชวิกรม พระบรมราชชนก
* เหรียญกษาปณ์ที่ระลึกเพื่อเฉลิมพระเกียรติสมเด็จพระศรีนครินทราบรมราชชนนี ในการทรงปฏิบัติพระราชกรณียกิจอันทรงคุณค่างานสุขภาพอนามัยแห่งชาวโลกทั้งหลาย
พ.ศ. 2535
* เหรียญกษาปณ์ที่ระลึกเพื่อเฉลิมพระเกียรติเนื่องในโอกาสที่มูลนิธิแมกไซไซทูลเกล้าฯ ถวายเหรียญรางวัลแมกไซไซ สาขาบริการสาธารณะ
* เหรียญกษาปณ์ที่ระลึกเนื่องในโอกาสครบ 100 ปี กระทรวงยุติธรรม
* เหรียญกษาปณ์ที่ระลึกเนื่องในโอกาสครบ 100 ปี กระทรวงมหาดไทย
* เหรียญกษาปณ์ที่ระลึกเนื่องในโอกาสครบ 100 ปี กระทรวงเกษตรและสหกรณ์
* เหรียญกษาปณ์ที่ระลึกเนื่องในพระราชพิธีสมมงคลทรงเจริญพระชนมพรรษา 64 พรรษา เท่าพระบาทสมเด็จพระปรเมนทรมหามงกุฎ พระจอมเกล้าเจ้าอยู่หัว
* เหรียญกษาปณ์ที่ระลึกเนื่องในมหามงคลเฉลิมพระชนมพรรษา 5 รอบ สมเด็จพระนางเจ้าสิริกิติ์ พระบรมราชินีนาถ
* เหรียญกษาปณ์ที่ระลึกเนื่องในโอกาสครบ 60 ปี รัฐสภาไทย
พ.ศ. 2536
* เหรียญกษาปณ์ที่ระลึกเนื่องในโอกาสครบ 50 ปี ธนาคารแห่งประเทศไทย
* เหรียญกษาปณ์ที่ระลึกเนื่องในโอกาสครบ 100 ปี การฝึกหัดครูไทย
* เหรียญกษาปณ์ที่ระลึกเนื่องในโอกาสครบ 100 ปี สภากาชาดไทย
*  เหรียญกษาปณ์ที่ระลึกเนื่องในโอกาสครบ 60 ปี กรมธนารักษ์
* เหรียญกษาปณ์ที่ระลึกเนื่องในโอกาสครบ 100 ปี แห่งการสถาปนาสถาบันอัยการ
* เหรียญกษาปณ์ที่ระลึกเนื่องในวโรกาส 100 ปี แห่งวันพระราชสมภพพระบาทสมเด็จพระปรมินทรมหาประชาธิปก พระปกเกล้าเจ้าอยู่หัว
พ.ศ. 2537
* เหรียญกษาปณ์ที่ระลึกเนื่องในโอกาสครบ 60 ปี ราชบัณฑิตยสถาน
* เหรียญกษาปณ์ที่ระลึกเนื่องในโอกาสครบ 60 ปี มหาวิทยาลัยธรรมศาสตร์
* เหรียญกษาปณ์ที่ระลึกเนื่องในโอกาสครบ 120 ปี สถาบันที่ปรึกษาราชการแผ่นดิน
พ.ศ. 2538
* เหรียญกษาปณ์ที่ระลึกเนื่องในโอกาสครบ 100 ปี การพยาบาลไทย
* เหรียญกษาปณ์ที่ระลึกเนื่องในโอกาสครบ 50 ปี องค์การอาหารและเกษตรแห่งสหประชาชาติ
* เหรียญกษาปณ์ที่ระลึกเนื่องในโอกาสปีสิ่งแวดล้อมอาเซียน
* เหรียญกษาปณ์ที่ระลึกเนื่องในโอกาสปีแห่งเทคโนโลยีสารสนเทศไทย
พ.ศ. 2539
* เหรียญกษาปณ์ที่ระลึกเนื่องในมหามงคลสมัยพระราชพิธีกาญจนาภิเษกพระบาทสมเด็จพระปรมินทรมหาภูมิพลอดุลยเดช
== เกร็ด ==
สาเหตุที่ต้องมีการนำเหรียญ 2 บาท มาใช้นั้น เนื่องจากความห่างของค่าของเหรียญ และธนบัตร มักมีค่าเพิ่มขึ้นเป็น 1 เท่าตัว เช่น
เหรียญ 10 เป็นสองเท่าของเหรียญ 5,
ธนบัตร 20 มีค่าเป็นสองเท่าของเหรียญ 10,
ธนบัตร 100 มีค่าเป็นสองเท่าของธนบัตร 50,
ธนบัตร 1000 มีค่าเป็นสองเท่าของธนบัตร 500,
แต่ในส่วนของเหรียญบาท และเหรียญ 5 บาท จะเห็นได้ว่ามีค่าห่างกันมาก และไม่มีเหรียญใดมาคั่นกลาง จึงเป็นสาเหตุให้มีการจัดทำเหรียญ 2 บาท ขึ้นมา
== ดูเพิ่ม ==
บาท
== อ้างอิง ==
รายงานประจำปี 2548 กรมธนารักษ์ กระทรวงการคลัง
รายงานประจำปี 2549 กรมธนารักษ์ กระทรวงการคลัง
รายงานประจำปี 2550 กรมธนารักษ์ กระทรวงการคลัง
2